От 1835 г. работи като преподавател по естествена история в гимназията в град Касел (Höhere Gewerberschule), от 1849 г. е неин директор. През 1848 г. Филипи със своите либерални възгледи се включва в Германската революция и след нейния крах, поради преследване от страна на властите, е принуден да емигрира и на 4 декември 1851 г. пристига във Валпарайсо, Чили, за да остане там до края на живота си.